A Primera Guerra Balcanica estió una guerra, parte d'as Guerras Balcanicas, que esclató o 8 d'octubre de 1912 y remató o 30 de mayo de 1913 y en a quala prenioron parte d'una man l'Imperio Otomán y d'atra man os aliatos d'a Liga Balcanica, formata por o Reino de Serbia, o Reino de Montenegro, o Reino de Grecia y o Reino de Bulgaria. Dimpués d'a guerra, que remató con a derrota turca, se signó o Tractato de Londres, que consagró a perduga definitiva d'os zaguers territorios turcos en a peninsula balcanica (conservando-ie nomás que Istambul y o territorio d'arredol en a parte europea) y as tensions interetnicas entre as nuevas potencias rechionals emerchents.